ОТ ЙЕРУСАЛИМ ДО МОСКВА :: Последно сбогом на големия Демис Русос
26.01.2015 15:55 - Последно сбогом на големия Демис Русос
Автор: mit777 Категория: Музика
Прочетен: 1475 Коментари: 0	Гласове:
Последна промяна: 26.01.2015 16:21
Големият гръцки певец Демис Русос е починал в Атина, съобщи електронното издание на "Фигаро", позовавайки се на дъщерята на световно известния изпълнител. Русос е починал в дома си през нощта срещу неделя.
Демис Русос е артистичният псевдоним на Артемиос Вентурис Русос международно известен гръцки певец.
Пее в различни гръцки групи (The Idols, We Five). През 1968 г. основава заедно с Евангелос Одисеас Папатанасиу - Вангелис групата Aphrodite"s Child, чиято песен "Greek sound" става много популярна във Франция, а после и в Германия.
Като връх в съвместната дейност на Русос с Вангелис и до днес се възприема концертният албум "666", съдържащ библейски откровения. В началото на 1970-те години Русос записва първия си самостоятелен албум - "Fire and Ice". Той е сравнително некомерсиален и остава не особено известен. Записаният през 1973 г. шлагер Good bye my love, good bye обаче става хит и достига върха на класациите в Германия и допринася за международната му известност като солов певец. Песента и до днес е сред евъргрийните и има множество кавъри.
През годините следват множество солови албуми на английски език, издавани в сътрудничество с предимно гръцки и френски творци като Лукас Сидерас и други приятели от времето на групата Aphrodite"s Child, наблягащи на гръцкото звучене на песните му.
Както при концертните му изяви, така и в музикалното му творчество, Русос често се връща в началните години на кариерата си към песни от времето на “Aphrodite"s Child” ("Spring, Summer Winter and Fall", "Rain and Tears").
Паралелно с това Русос издава и песни на немски език, които го правят звезда на шлагерните хитове през 1970-те години. За това му помага и сътрудничеството с Лео Леандрос (баща и продуцент на Вики Леандрос).
Русос изпълнява песни на седем различни езика и това допринася за международната му известност. Песента му Forever and ever достига през 1973 челни места в чартовете на много различни страни.
През 1976 г. подновява сътрудничеството си с Вангелис, който написва и продуцира няколко от песните в албума Magic (1977 г.). Много от песните в албума също се изпълняват на други езици, освен немски и английски. Така например песента Because има варианти и на испански (Morir a lado de mi amor) и френски (Mouriri aupres de mon amour).
През 1980-те години Вангелис продължава да продуцира, композира и аранжира песните в два нови албума на Демис. Русос изпълнява една от песните в саундтрака на филма „Блейд Рънър“, композиран от Вангелис.
През 1989 г. той записва песента Young Love в дует с Драфи Дойчер. Песента се пласира много добре в хитпарада на телевизия ZDF.
▶ DEMIS ROUSSOS - CD CHRISTMAS WITH DEMIS ROUSSOS - YouTube
Русос постига голям успех във Франция в края на 1980-те и началото на 1990-те години.
Късните му песни са смес от фолклор и електронна музика. През пролетта на 2002 г. Демис има успешно турне в Англия.
През 1995 г. е почетен гост на Международния фестивал на българската забавна песен Златният Орфей заедно с Темптейшънс и Пол Роджърс.
На 2 март 2006 г. има съвместен концерт с Лили Иванова в София, зала № 1 на НДК.
През 2008 г. Демис Русос празнува 40 години от сценичния си дебют.
Колекция _ Demis Roussos _ VBOX7
Тагове: певец, почина, гръцки, демис, русос,
Последно сбогом на Тони Божанков
Чудотворна икона на Пресвета Богородица, която доказано помага
Фантастичната реалност в извънземната Кападокия